I 2018 var hen en av tolv kvinnelige filmskapere som ble plukket ut til å delta i det norske Utviklingsprogram for kvinnelige filmskapere (UP), med oppstart høsten 2018. Programmet ble etablert av Norsk filminstitutt og Talent Norge i fellesskap for å jevne ut den skjeve kjønnsbalansen innen norsk film ved å styrke talentfulle unge kvinners muligheter til å nå videre i filmbransjen. UP hadde også som mål at minst 80 prosent av deltagerne skulle være i gang med å skape film innen tre år etter at de hadde deltatt i programmet.